קייט דל קסטיו

קייט דל קסטיו נגרטה טרילו (בספרדית: Kate del Castillo Negrete Trillo; נולדה ב-23 באוקטובר 1972) היא שחקנית אמריקאית  ילידת מקסיקו.

 ביוגרפיה 
קייט דל קסטיו נולדה במקסיקו סיטי, מקסיקו, בתם של קייט טרילו גרהאם ושל אריק דל קסטיו, אגדה בקולנוע המקסיקני ושחקן אופרת סבון בעצמו. יש להם שני אחים: אחות, העיתונאית ורוניקה דל קסטיו, ואח למחצה, פונסיאנו, מנישואיו הראשונים של אביה. 

 קריירה 
החלה לשחק בגיל צעיר מאוד, ולסרטה הראשון הצטלמה כאשר הייתה בת 5, הסרט "Los de abajo" שיצא בשנת 1978. בשנת 1991 השתתפה בטלנובלה הראשונה שלה "Muchachitas".

בשנת 1992 גילמה את התפקיד הראשי בטלנובלה "קסם נעורים" , בגילומה של פרננדה גוטיירז מרסדס.

בשנת 1994 גילמה את נארדה לומברדו בטלנובלה "אימפריית קריסטל" .

בשנת 1996 השתתפה בטלנובלה "Azul", בתפקיד של אלחנדרה.  

בשנת 1997 גילמה את אנה הרננדז בטלנובלה "האם יהיה לנו אי פעם כנפיים" , מבית היוצר של טלוויסה.  

בשנת 1998 שיחקה את התפקיד הראשי בטלנובלה "שקרים"  גם הוא של חברת טלוויסה, בתפקיד של ורונקה פרננדז-נגרטה. 

בשנת 2000 גילמה את רמונה בטלנובלה "רמונה" (Ramona), שיצר אדוארדו פאלומו (יצירה אחרונה לפני מותו ב-2003 מהתקף לב), שמבוסס על ספרה באותו שם של המשוררת האמריקאית הלן האנט ג'קסון משנת 1884. 

בשנת 2001 כיכבה בטלנובלה "הזכות להיוולד" (El derecho de nacer), אשר מבוססת על טלנובלה מקסיקנית מצליחה באותו שם משנת 1981.

בשנת 2002 שיחקה את דמותה של אופליה בסדרת הדרמה האמריקאית "משפחה אמריקאית" של רשת PBS, בכיכובם של אדוארד ג'יימס אולמוס וסוניה בראגה. באותן שנים היא עשתה סבב הופעות בין-לאומי עם הצגת תיאטרון לצד השחקן הארגנטינאי סאול ליסאזו.

בשנת 2003 כיכבה בתפקיד הראשי של מירנדה מורילו אורטיז בטלנובלה "תחת אותו העור" (Bajo la misma piel), לצדו של השחקן הארגנטינאי חואן סולר.

בשנת 2006 היא הצטלמה לראשונה בהוליווד, שם היא השתתפה בכמה סדרות טלוויזיה וטלנובלות של רשת הטלוויזיה Telemundo. בשנת 2009 גילמה את דמותה של פילאר בסדרה הטלוויזיה האמריקאית "העשב של השכן", שיחקה בעוד סדרה אמריקאית "הגומל" בכיכובו של בנג'מין בראט, בדמותה של חוספינה., ביצעה הופעת אורח נוספת בסדרת הפשע המקסיקנית "הפנתר", אודות איש צעיר אשר נלחם בפשע במקסיקו סיטי.

בשנת 2011 החלה לככב בסדרת הפשע האמריקאית מבית היוצר של רשת טלמונדו "מלכת הדרום" בתפקיד הראשי של תרזה מנדוזה, על אישה מקסיקנית שהופכת לאגדה בעולם הסחר בסמים. הסדרה, אשר מבוססת על רב המכר של ארתורו פרס-רוורטה, עובדה מאוחר יותר לעוד סדרת טלוויזיה באותו שם ברשת USA Network בכיכובה של אליס בראגה. בשנת 2019 שבה עם תפקידה כתרזה מנדוזה לעונה השנייה של הסדרה אשר הופקה על ידי נטפליקס וזמינה לצפייה בשירות הסטרימינג שלה.

בשנים האחרונות החלה להופיע בתפקידים קטנים בסדרות טלוויזיה אמריקאיות נחשבות, וביניהם "CSI: מיאמי", "גרים", "דאלאס", "איזו מין שוטרת" ו"ג'יין הבתולה".

בשנת 2012 השתתפה בדרמת המתח האמריקאית "K-11", לצדם של גוראן וישניץ' וג'ייסון מיוז. 

בשנת 2014 תרמה את קולה לסרט האנימציה "ספר החיים", ובאותה שנה גילמה את אלכסיס במותחן הפסיכולוגי "אף מעשה טוב", לצדה של טראג'י פ. הנסון. 

בשנת 2015 השתתפה בסרט האסונות הצ'יליאני "33 כנגד כל הסיכויים", אשר מבוסס על האירוע האמיתי של תאונת המכרה בצ'ילה שאירעה ב-2010.

בשנת 2017 קסטיו שיחקה בתפקיד ראשי בסדרת הדרמה הפוליטית "לא ניתנת לשליטה" רשת נטפליקס. הסדרה שבה לעונה השנייה שנה לאחר מכן.. עוד ב-2018, השתתפה דל קסטיו בסרט הדרמה האמריקאי "הכל אודות נינה", בכיכובה של מרי אליזבת' וינסטד.

בשנת 2023 גילמה את הדמות הראשית, אנה מונטס, בסדרת הדרמה "Volver a caer" (אנ'), מבית שירות הסטרימינג Vix+ (אנ'), אשר משדרת תכנים בשפה הספרדית בלבד.

בשנת 2024 דיבבה בסרט הקומדיה המונפש "הקאסה-גרנדה: הסרט" של נטפליקס. באותה שנה שיחקה בעונה השלישית של דרמת הפשע "The Cleaning Lady''" ברשת Fox בדמותה של רמונה סאנצ'ז.

 חיים אישיים 
אחד הקשרים הרומנטיים הידועים הראשונים של דל קסטיו היה עם איש העסקים אמיליו אסקרגה (אנ'), מנכ"ל ענקית המדיה "טלוויסה".

ב-3 בפברואר 2001 היא נישאה לכדורגלן לואיס גרסיה. הנישואים פורקו ב-1 בספטמבר 2004. ב-29 באוגוסט 2009 נישאה דל קסטיו לשחקן והזמר ארון דיאז (אנ'), שצעיר ממנה בעשור, בטקס שנערך בלאס וגאס. לאחר ארבע שנות זוגיות, ב-26 ביולי 2011, קייט ודיאז עברו גירושים. 

שמה של דל קסטיו נקשר לשחקן שון פן בשנים 2015–2016, אם כי מקורבים לשחקן מתנגדים לכך. פעמים רבות נטען בתקשורת כי דל קסטילו הייתה מעורבת רומנטית עם חואקין "אל צ'אפו" גוסמן, טענות שהשחקנית מכחישה בתוקף, ובשל שמועות אלו, דל קסטיו עברה חקירות משטרתיות רבות, וכיום מסרבת להגיע למקסיקו.

ב-22 באוגוסט 2005, דווח על ידי ה-LAPD כי ביתה החדש של דל קסטיו בלוס אנג'לס נפרץ על ידי שודדים, שלקחו כמה תכשיטים. באותה העת, דל קסטיו שהתה בלוס אנג'לס וצילמה את הסרט "Bordertown", סרט על רצח הנשים בסיודאד חוארס, כשהפריצה התרחשה. היא השתתפה בקמפיין פרסום של PETA בשנת 2012.

היא הפכה לאזרחית ארצות הברית בספטמבר 2015 ומתגוררת בלוס אנג'לס.

 פילמוגרפיה 

 קולנוע 
+שנהסרטתפקידהערות1978Los de abajoילדה1983Las sobrinas del diabloילדה קטנה1990El último escapeברברה1994Amor que mataגבריאלה1997Educación sexual en breves leccionesאןReclusorioאסטרלה אוריבה2004Avisos de ocasiónאמנדה2005American Visaבלנקה2006Lime Salted Loveאיזבלה טריאבל2007Bordertown הלנה דיאזסחר אנושי (אנ') לאורההפימפרנל השחורקונסואלו פואנטסUnder the Same Moonרוסאריו רייס2008ג'וליה (אנ')הלנהBad Guysזינה2009Down for Lifeאסתר2011Without Menקלאוטלדה 2012Colosio: El asesinatoורוניקהK-11 "מוסי"2013A Miracle in Spanish Harlemאווה2014ספר החייםהמתהדיבובאף מעשה טוב (אנ') אלכסיסThe Popcorn Chroniclesקייט / רוסריוVisitantesאנה201533 כנגד כל הסיכוייםקיטי ולדיביה דה ספולבדה2016אל אמריקנו: הסרטרייטודיבוב2018הכל אודות נינה (אנ') לייק2019El Chicanoמנהיגת קרטל2020בחורים רעים לתמידאיזבל ארטס2022Hunting Ava Bravoאווה בראבו2024הקאסה-גרנדה: הסרטסיסיקידיבובEs por su bienצ'יקTBAThe Black Demon: AtlantisTrap HouseSombraביאטריזThe Biggest Fanלאנה קרוזA Cuban Girl's Guide to Tea and Tomorrow

 טלוויזיה 
+שנהסדרהתפקידהערות1991–1992Muchachitasלטיסיה בוסטמנטה בלסטרוס200 פרקים1992–1993Mágica juventudפרננדה גוטיירז מרסדסתפקיד ראשי; 110 פרקים1993Televiteatrosכרמןפרק: "The lark"1994–1995Imperio de cristalנארדה לומבארדו113 פרקים1996Azul אלחנדרהתפקיד ראשי; 55 פרקים1997Alguna vez tendremos alasאנה הרננדז לופזתפקיד ראשי; 234 פרקים1998La mentiraורוניקה פרננדז נגרטהתפקיד ראשי; 100 פרקים2000Ramona מריה רמונה מורנו גונזגה תפקיד ראשי; 74 פרקים2001El derecho de nacerמריה הלנה דל ג׳ונקו ריביירהתפקיד ראשי; 80 פרקים2002American Family אופליה10 פרקים2003–2004Bajo la misma pielמירנדה מורילו אורטיז דה רואיזתפקיד ראשי; 95 פרקים2009הגומל (אנ') ג'וזפינהפרק: "Does Everybody Have a Drink?"העשב של השכןפילאר5 פרקיםEl Panteraקוקו2 פרקים2011CSI: מיאמיאניטה טורספרק: "Killer Regrets"2011–2023מלכת הדרוםתרזה מנדוזהתפקיד ראשי (3 עונות); 183 פרקים2012גריםולנטינה אספינוסהפרק: "La Llorona"2013Arranque de pasiónאלה ריבלה6 פרקיםדאלאססמלת רואיזפרק: "JR's Masterpiece"2014Killer Womenאזמרלדה מונטרופרק: "Queen Bee"2015Dueños del paraísoאנסטסיה קרדונהתפקיד ראשי; 69 פרקיםג'יין הבתולהלוסיאנה לאון3 פרקים2016טלנובלה (אנ')קייטפרק: "The Rivals"#ThisIsCollegeקטרינהפרק: "Separation Anxiety"2017היום שבו פגשתי את אל צ׳אפו (אנ') עצמהדוקו - 3 פרקים
שודר בנטפליקס2017–2018לא ניתנת לשליטהאמיליה אורקיזהתפקיד ראשי (2 עונות); 27 פרקים2021אדוני ראש העירויקטוריה סנטוספרק: "#PalmTreeReform"מאיה ושלושת הלוחמים (אנ')אלת המוותדיבוב; 6 פרקים2022'Til Jail Do Us Partאנג'לה פרננדזתפקיד ראשי; 8 פרקים2023Volver a caerאנה מונטס דה אוקהתפקיד ראשי; 6 פרקים2023–2024מונסטר הייסלינה וולףדיבוב; 5 פרקים2024דורהאלי האלבריחהדיבוב; פרק: "The Alebrije Adventure"2024–הווהThe Cleaning Lady רמונה סאנצ'זתפקיד ראשי (עונות 4-3); 24 פרקיםTBAChavelaצ'אבלה ורגאססדרה עתידית של Caracol Televisión

 פרסים ומועמדויות 
 שנה פרספרויקט קטגוריה תוצאה1992 Premios TVyNovelas  Muchachitas תגלית נשית מועמדות1995 Imperio de cristal שחקנית צעירהזכייה1998 Alguna vez tendremos alasמועמדות1999La mentira2005 Premios Ariel  American Visa שחקנית2006 Festival de Cine Iberoamericano de Huelva  American Visa זכייה2008 Premios Diosa de Plata   La misma Luna מועמדות2011 Premios People en Español  La Reina del Surזכייההזוג המשולםמועמדותשחקנית2018 Platino Awards  לא ניתנת לשליטה שחקנית בסדרת טלוויזיה

 קישורים חיצוניים 



קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה מקסיקניות
קטגוריה:שחקניות תיאטרון מקסיקניות
קטגוריה:מהגרות ממקסיקו לארצות הברית
קטגוריה:אמריקאיות שנולדו ב-1972
קטגוריה:אמריקאים שנולדו ב-1972